Μάθημα: **«Θέματα Ιστορίας Πολιτισμού και Τέχνης: Τέχνη & Κινηματογράφος»**

Διδάσκουσα: Ελένη Γέμτου

Ο τελικός βαθμός προκύπτει μέσα από τη συστηματική παρακολούθηση και τη γραπτή εργασία που παραδίδεται στο τέλος του σεμιναρίου. Για να μπορέσει ο φοιτητής/η φοιτήτρια να παραδώσει εργασία, θα πρέπει να μην έχει υπερβεί τον αριθμό των 3 απουσιών. Σε αντίθετη περίπτωση δεν έχει δικαίωμα υποβολής σε καμία εξεταστική (ούτε σε αυτή του Σεπτεμβρίου) και τυχόν υποβεβλημένες εργασίες στο e-class/Turnitin δεν θα αξιολογούνται.

Στοιχεία της εργασίας

• Υποχρεωτική - Απαλλακτική

• Μέγεθος: 3500-5000 λέξεις

• Η εργασία πρέπει να ακολουθεί τη δομή επιστημονικού δοκιμίου (σελίδα τίτλων, περιεχόμενα, εισαγωγή, κεφάλαια, συμπεράσματα, βιβλιογραφία) και να έχει επαρκείς παραπομπές σε πηγές. Τα περισσότερα θέματα αποτελούν συγκριτικές μελέτες μεταξύ κινηματογράφου και εικαστικών τεχνών. Στην ενότητα για τον κινηματογράφο θα πρέπει να εμπεριέχονται τα έργα/ντοκιμαντέρ που έχουμε δει και αναλύσει στην τάξη. Όπου αναφέρεται ο όρος «τέχνη» στους τίτλους των εργασιών, να εκλαμβάνεται ως «εικαστικές τέχνες». Αναλύσεις άλλων κατηγοριών πέραν της ζωγραφικής, της γλυπτικής, της αρχιτεκτονικής και της φωτογραφίας (όχι απαραίτητα όλων, ό,τι είναι σημαντικό στο πλαίσιο του κάθε θέματος) είναι εκτός θέματος.

• Το ChatGPT και άλλες πλατφόρμες ΤΝ αποτελούν εξαιρετικά εργαλεία που μας βοηθούν στην έρευνα και την κατανόηση. Όμως η εργασία ζητείται να είναι δικό σας έργο και όχι της τεχνητής νοημοσύνης. Όπως γίνεται και με τις βιβλιογραφικές πηγές, αν παίρνετε κάποια πληροφορία από το ChatGPT (ή άλλες πλατφόρμες), πάντα την ελέγχετε (κάνουν λάθη), παραφράζετε και κάνετε παραπομπή στην πηγή σας τόσο σε παρένθεση μέσα στο κείμενο, όσο και στη βιβλιογραφία στο τέλος.

• Οι εργασίες ελέγχονται για κειμενική ομοιότητα από το TURNITIN. Σε περίπτωση ποσοστού άνω του 60%, η εργασία κόβεται. Για ποσοστά μεταξύ 30%-59% αφαιρούνται έως 2 βαθμοί. Δεν απαγορεύεται η χρήση της ΤΝ ως εργαλείου που βοηθάει στη βελτίωση της δουλειάς μας, αλλά εργασίες που κρίνονται σε μεγάλο ποσοστό ως άμεσα προϊόντα τεχνητής νοημοσύνης απορρίπτονται. Σε αυτή την περίπτωση περνούν και από έλεγχο στο GPTZero.

• Οι εργασίες αναρτώνται στο e-class (με έλεγχο για κειμενική ομοιότητα) μέχρι και την πρώτη εβδομάδα της εξεταστικής. Υπάρχει δυνατότητα να την ανεβάσετε μέχρι τρεις φορές ώστε να βελτιώσετε αν χρειάζεται το ποσοστό κειμενικής ομοιότητας.

.

Επιλέγετε ένα από τα παρακάτω θέματα:

* Ο φουτουρισμός στις τέχνες και τον κινηματογράφο
* Ο ιμπρεσιονισμός στις τέχνες και τον κινηματογράφο
* Ο κυβισμός στις τέχνες και τον κινηματογράφο
* Ο γερμανικός εξπρεσιονισμός στις τέχνες και τον κινηματογράφο
* Το Dada στις τέχνες και τον κινηματογράφο
* Ο σουρεαλισμός στις τέχνες και τον κινηματογράφο
* Η αφαίρεση στις τέχνες και τον κινηματογράφο
* Ο σοβιετικός κονστρουκτιβισμός στις τέχνες και τον κινηματογράφο
* Η ζωή και το έργο εικαστικών καλλιτεχνών μέσα από το ντοκιμαντέρ και τη κινηματογραφική ταινία. (Σημεία που θα πρέπει να αναλυθούν:

Διαφορά μεταξύ του ντοκιμαντέρ και της κινηματογραφικής ταινίας / Σύντομη ιστορία του ντοκιμαντέρ / Κατηγορίες: cinema verite / ποιητικό ντοκιμαντέρ / δραματοποιημένο ντοκιμαντέρ / Αμερικάνικος κινηματογράφος (σύντομη ιστορική επισκόπηση) / Γαλλικός κινηματογράφος (σύντομη ιστορική επισκόπηση) / Βρετανικός κινηματογράφος (σύντομη ιστορική επισκόπηση) / Βιογραφίες καλλιτεχνών και παρουσίαση του μέσα από ντοκιμαντέρ και ταινίες (όσα είδαμε και αναλύσαμε στα μαθήματα))

Ενδεικτική βιβλιογραφία

Στ. Βαλούκος, Ιστορία του Κινηματογράφου, Αθήνα 2003

E. Γέμτου, «Κινηματογράφος και Εικαστικές Τέχνες», Cogito 09, Μάρτιος 2009, σ.96-99.

Ε. Γέμτου, Τέχνη και Επιστήμη, Θεσσαλονίκη 2018

D. Gomery, Η Ιστορία του Κινηματογράφου, Αθήνα, 1998.

L. Eisner, Η Δαιμονική Οθόνη. Ο Γερμανικός Εξπρεσιονισμός στον Κινηματογράφο, Αθήνα, 1987.

L. Halpern, Dreams on Film: The Cinematic Struggle Between Art and Science, McFarland

F. Hirsch, The Dark Side of the Screen: Film Noir, 2008

Στ. Θεοδωράκη, Κινηματογραφικές Πρωτοπορίες, Αθήνα 1990

Kr. Thompson, D. Bordwell, Film History. An Introduction, Mc Graw-Hill, 1994.

S. Kracauer, From Caligari to Hitler, Princeton, 1947.

S. Kracauer, Θεωρία του Κινηματογράφου, Αθήνα, 1983.

Α. Κύρου, Ο Σουρεαλισμός στον Κινηματογράφο, Αθήνα 1976

Ν. Στάγκος (επιμ.), Έννοιες της Μοντέρνας Τέχνης. Από το Φωβισμό στον Μεταμοντερνισμό, Αθήνα 2005

Α. Χαραλαμπίδης, Η Τέχνη του 20ου αιώνα, Θεσσαλονίκη 1995

P.Wollen κ.α., Ο Φουτουρισμός, ο Κινηματογράφος και ο Μαγιακόφσκι, εκδ. Αιγόκερως

Για στοιχεία, αναλύσεις και κριτικές των κινηματογραφικών ταινιών, βλ. σε διάφορα websites.